`` `ஸ்ரீனிவாசா நாடகக் குழு’ங்கிற பேருல கடந்த அஞ்சு வருஷங்களா நாடகம், கூத்தெல்லாம் போட்டுட்டிருக்கோம். எங்க தாத்தா, எங்க அப்பா, அவங்களுக்கு அப்புறம் நான். எனக்கு அப்புறம் என் பையன்னு நாலு தலைமுறையா இந்தக் கூத்துல இருக்கோம். எங்க தொழிலே கூத்துக்கட்டுறதுதான். மத்தபடி விவசாயம்கூட செய்றதில்லை. எங்க ஊருக்குள்ள பக்கத்துக் கிராமம், அங்க இருக்கிற கோயில்னு நாடகமும் கூத்தும் போட்டுட்டிருந்த எங்களுக்கு, மாற்று ஊடக மையம்தான் ஒரு புதிய பாதையை ஏற்படுத்திக் குடுத்தது. அதுக்கு அப்புறம்தான் ஏ.எம்.சி-யில மெம்பராகி `ஸ்ரீனிவாசா நாடகக் குழு’ங்கிற பெயரைப் பதிவுசெஞ்சோம். `ஸ்ரீனிவாசா நாடக் குழு'னு சொன்னா தெரியுற அளவுக்கு இப்போ நாங்க வளர்ந்திருக்கிறோம். நாங்க, 18 நாளுக்கான மகாபாரதம் தவிர்த்து, `சிவபுராணம்', `கந்தபுராணம்', `நல்லதங்காள் சரித்திரம்'னு எல்லாத்தையும் கூத்தா போடுவோம்.”